MARTIN. Štyri šikovné mamy z Občianskeho združenie Snílky včerajšiu sobotu zorganizovali v poradí druhú brigádu v komunitnej záhrade Mama hrabe v Priekope.Súvisiaci článokČítajte
Po vyčistení priestoru, vyhĺbení jám a zasadení stromov a kríkov, tentokrát účastníci pracovali na prácach na detskom pieskovisku a jeho ohradení drevenými pníkmi. Skonštruovali drevené záhony a obnovovali exteriérový nábytok, ktorý môže slúžiť ako dočasná oddychová zóna.
Akcie sa tentokrát opäť zúčastnili jednotlivci, páry, ale aj celé rodiny s deťmi. Boli to práve deti, ktoré dostali za úlohu dodať záhradnemu nábytku nové farby, či ošetriť drevený materiál na vyvýšené záhony. Aj vďaka príjemnému počasiu a úmyslu podieľať sa na zmysluplnej veci bola nálada počas celého dňa veselá a uvoľnená.
"Jedným z našich dlhodobých zámerov je vybudovanie oddychovej zóny na terase, ktorá je súčasťou záhrady. Budeme radi, ak bude využívaná aj ako letná čitáreň pre návštevníkov Turčianskej knižnice, ktorá má v budove sídlo," povedala Alena Janotová, členka OZ Snílky.Prečítajte si tiežČítajte
Finančné prostriedky na výsadbu občianske združenie získalo vďaka podpore Nadácie Ekopolis a spoločnosti Slovnaft a.s. v rámci programu Zelené oázy.
V záhrade sa na prácach bude pokračovať aj naďalej. Maminy majú na pláne záhradu doplniť o ďalšie detské hracie prvky a dobudovať chcú tiež oddychovú terasu s tienením.
"Momentálne máme k dispozícii starší záhradný nábytok, ktorý môže tento účel dočasne plniť. Uchádzame sa však o podporu v grantových výzvach a tiež sme otvorené prijať vhodné prvky aj od ochotných darcov," dodala Alena Janotová.